text: [{"text_idx": "#000001", "text": "Heimsins st\u00f8rsta verksmi\u00f0ja til at goyma CO2 av bakkastokki i\u0301 I\u0301slandi"}, {"text_idx": "#000002", "text": "Ein fyrit\u00f8ka i\u0301 Sweits hevur saman vi\u00f0 i\u0301slendingum bygt heimsins st\u00f8rstu verksmi\u00f0ju, i\u00f0 kann fanga og goyma CO2 i\u0301 i\u0301slendsku undirgrundini."}, {"text_idx": "#000003", "text": "Henda einastandandi verksmi\u00f0jan kann taka 4000 tons av CO2 u\u0301t u\u0301r luftini um a\u0301ri\u00f0 og goyma ta\u00f0 i\u0301 undirgrundini, har ta\u00f0 ver\u00f0ur til gro\u0301t, skrivar ti\u0301\u00f0indastovan Reuter."}, {"text_idx": "#000004", "text": "Framlei\u00f0slan byrja\u00f0i mikudagin og hevur longu fingi\u00f0 no\u0301gva umr\u00f8\u00f0u kring allan heimin, har royndir ver\u00f0a gj\u00f8rdar at finna t\u00f8kniligar loysnir, har til ber at fanga og goyma CO2. Talan er um sveisisku fyrit\u00f8kuna Climeworks AG, sum i\u0301 samstarvi vi\u00f0 i\u0301slendsku fyrit\u00f8kuna Carbfix hevur lagt seg eftir at granska i\u0301 at fanga og taka CO2 u\u0301r luftini og pumpa ta\u00f0 ni\u00f0ur i\u0301 undirgrundina."}, {"text_idx": "#000005", "text": "Tey 4000 tonsini svara til a\u0301rliga u\u0301tla\u0301ti\u00f0 fra\u0301 790 akf\u00f8rum. A\u0301rliga CO2 u\u0301tla\u0301ti\u00f0 i\u0301 heiminum i\u0301 fj\u00f8r var, samb\u00e6rt IEA, (International Energy Agency) 31,5 mia. tons. Serfr\u00f8\u00f0ingar siga, at hetta slagi\u00f0 av t\u00f8kni er av alsto\u0301rum ty\u0301dningi fyri at minka um upphitingina av klo\u0301tuni."}, {"text_idx": "#000006", "text": "Verksmi\u00f0jan i\u0301 I\u0301slandi hevur fingi\u00f0 heiti\u00f0 \u201cThe Orca plant\u201d, vi\u0301sandi til i\u0301slendska or\u00f0i\u00f0 fyri orku. Verksmi\u00f0jan fevnir um a\u0301tta sto\u0301rar konteynarar av sama slag, sum ver\u00f0a bru\u0301ktir i\u0301 flutningi millum lond. Har eru so filtur og u\u0301tger\u00f0 til at taka CO2 u\u0301r luftini. Hetta ver\u00f0ur so blanda\u00f0 vi\u00f0 vatni og pumpa\u00f0 ni\u00f0ur i\u0301 undirgrundina, har ta\u00f0 spakuliga ver\u00f0ur til gro\u0301t. Verksmi\u00f0jan ver\u00f0ur rikin vi\u00f0 varandi orku, sum stavar fra\u0301 eini geotermiskari orkuverksmi\u00f0ju i\u0301 grannalagnum."}, {"text_idx": "#000007", "text": "At fanga CO2 beinlei\u00f0is u\u0301r luftini er framvegis ein sera torf\u00f8r og kostna\u00f0armikil t\u00f8knilig uppga\u0301va, men mennararnir vo\u0301na at kunna l\u00e6kka pri\u0301sirnar. I\u0301 l\u00f8tuni eru 15 verksmi\u00f0jur kring heimin, sum savna meira enn 9000 tons av CO2 um a\u0301ri\u00f0 sigur IEA."}, {"text_idx": "#000008", "text": "Amerikanska oljufelagi\u00f0 Occidental arbei\u00f0ir i\u0301 l\u00f8tuni vi\u00f0 eini risasto\u0301rari verk\u00e6tlan at fanga og goyma CO2, har 1 mio\u0301. tons av CO2 skulu takast u\u0301r luftini n\u00e6rhendis teirra olju\u00f8kjum i\u0301 Texas."}, {"text_idx": "#000009", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000011", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000013", "text": "Helvtin av orkuni fra\u0301 vindmyllulundum fer til spillis"}, {"text_idx": "#000015", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000016", "text": "Russland sendir oljutangaskip nor\u00f0ur um Sibiria"}, {"text_idx": "#000017", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000018", "text": "Bera o\u0301tta fyri ny\u0301ggjum gr\u00f8num brennievnum"}]